हिमाचल के मुख्यमंत्री के तौर पर जयराम ठाकुर की ताजपोशी बुधवार को होगी. जयराम ठाकुर राज्य के 13वें मुख्यमंत्री के रूप में शपथ लेंगे. उनके साथ कई मंत्रियों को भी शपथ लेना हैं. जयराम कैबिनेट के संभावित चेहरों में शिमला से विधायक सुरेश भारद्वाज, जुब्बल कोटखाई से विधायक नरेंद्र बरागटा, ज्वालामुखी से विधायक बने रमेश धवाला, शाहपुर से सरवीण चौधरी, धर्मशाला से किशन कपूर और कांग्रेस छोड़कर बीजेपी में शामिल होकर विधायक बने सुखराम के पुत्र अनिल शर्मा का नाम शामिल है.